Tervetuloa katsomaan Katselkaa Herran tekoja- ohjelmasarjaa.
Ohjelmasarjassa kerromme Jumalan johdatuksesta.
Eräs mies Amerikan matkallamme, juutalainen.
Kun Niina kertoi hänelle tai esitti hänelle kysymyksen: -
"Kaipaatko sinä Jumalaa?", -
mies sanoi: "Mitähän tuohon pitäisi vastata."
Niina sanoi: "Vastaa kyllä tai ei."
Mies sanoi: "Itse asiassa minulle uskonto tai juutalaisuus -
on vain elämäntapa ja kulttuuri."
Niina oli kuullut, että mies oli puhelimessa puhunut -
uskonnollisista opinnoistaan.
Niina oli kysynyt puhelun loputtua: "Voinko jutella kanssasi hetken?"
Mies oli pyytänyt odottamaan 10 minuuttia.
Niina leikki Mosen kanssa kunnes mies sanoi voivansa jutella.
Niina kertoi miehelle Jeesuksesta.
Silloin hän alkoi kysellä, mihin järjestöön kuulumme.
Monilla on tapana kysellä.
On ryhmiä, jotka yrittävät estää evankeliumin työtä.
Kun Niina kertoi Jeesuksesta, hän kysyi: "Miksi kerrot minulle näistä?
Mikset kerro rabbeille, jotka uskovat Jeesuksen olevan Messias?"
Niina kysyi, onko sellaisia? "On.", mies sanoi.
Niina kyllä sen tiesi, mutta halusi varmistaa, mitä mies siitä tietää.
Niina sanoi haluavansa kertoa hänelle näistä asioista.
Mies sanoi, ettei sellaiset ole oikeita juutalaisia.
Väittävät vain olevansa.
Niina sanoi: "Kuka olet sanomaan kuka on juutalainen, kuka ei?
Messiaansa löytänyt juutalainen on Messiaansa löytänyt juutalainen.
Mies ei halunnut jutella asiasta, mutta Niina jatkoi vielä, -
katsoi ylös taivaalle ja sanoi: -
"Etkö sinä kaipaa Jumalan valtakuntaa, iankaikkista elämää?"
Mies sanoi: "Minulle riittää tämä elämä."
Kuitenkin hän oli sanonut, että hän tietää olevansa oikeassa.
Itse mietin mielessäni, mitä hyötyä on ajatella -
olevansa oikeassa elämäntavan tai kulttuurin suhteen, -
joka perustuu oikeasti Jumalaan uskomiseen, -
mutta ei kaipaa sitä Jumalaa, josta tuo kulttuuri sai aikoinaan alkunsa.
Eli mitä hyötyä on olla oikeassa elämäntavasta tai kulttuurista?
Kerran Niina meni erääseen kauppaan käymään, -
jossa oli juutalaisia uskonnollisia vaatteita.
Siellä oli miesten vaatteiden joukossa tzitzittejä, -
jotka ovat uskonnollisten juutalaisten tupsuja, -
jotka roikkuvat vyötäisillä.
Niina kosketti tupsuihin ja puhui siellä oleville ihmisille: -
"Olen kuullut, että eräs henkilö parantui, -
kun hän kosketti erään juutalaisen miehen tzitzittejä, viitan tupsuja."
Niina tarkoitti sillä Jeesusta. Raamatussa kerrotaan, -
että eräs nainen kosketti niitä viitan tupsuja ja tuli terveeksi.
Toisessa kaupassa Niina kertoi toisen kohdan Raamatusta.
Kun myynnissä oli hedelmiä, Niina kysyi: "Onko leipää myynnissä?"
He vastasivat, että vain hedelmiä.
Niina kysyi: "Eikö kaikki hedelmät ole kosheria?"
Kosher tarkoittaa juutalaista ruokavaliota, -
missä rabbit säätävät mitä saa syödä, jotta toteuttaa lakia.
Eivät osanneet vastata siihen, mutta ovathan ne tietysti kosheria.
Sitten Niina kertoi: "Eräs juutalainen mies näki näyssä -
taivaasta alas laskeutuvan liinan, jonka päällä oli erilaisia kosher-ruokia.
Hän kuuli äänen, joka sanoi: -
Minkä Jumala on puhdistanut, sitä älä sinä sano epäpyhäksi."
Niina tarkoitti UT:n Pietaria, -
juutalaista miestä, jolle Herra näin ilmestyi.
Kaupasta tullessaan Niina kertoi minulle. Sanat vavisuttivat minua.
Minut valtasi ylistys äärettömän hyvää Jumalaa kohtaan.
Rabbit koettavat puhdistaa ja valikoida ruokia -
oman ymmärryksensä mukaan.
Tässä kohdassa Jumala julisti puhtaaksi -
laista tietämättömät pakanatkin.
Jumala osoitti, että se, minkä Hän puhdistaa, on puhdasta.
Hän on enemmän kuin ihmisymmärrys, -
ihmisrabbit, jotka yrittävät noudattaa tiettyjä lakeja.
Kadunkulkija pyysi meiltä rahaa, kun menimme ohi.
Meillä oli vain ihan vähän käteistä. Annoimme hänelle.
Samalla Niina kertoi miehelle: -
"Jeesus rakastaa sinua. Olet ihmeellinen ihminen.
Raamatussa kerrotaan, että Jumala pitää huolen taivaan linnuista.
Mutta paljon suurempiarvoinen olet sinä kuin taivaan linnut.
Niin Jumala Sanassaan sanoo."
Katsoin miehen silmiä, kun hän otti vastaan kaiken arvostuksen -
ja kunnioituksen. Niina kunnioitti häntä Jumalan Sanan kautta.
Kun lähdimme siitä, meidän 7-vuotias Sisu-poikamme sanoi: -
"Äiti, sinä annoit sille miehelle enemmän kuin sen rahan."
Kysyin Sisulta, mitä hän tarkoitti.
Sisu sanoi: "Mies uskoi ja tuli onnelliseksi."
Miten ihmeellinen on Jumalan Sana.
Ei anna meille vain tiettyjä säädöksiä -
vaan Hän antaa meille Hänen puhdistamiaan asioita.
Hän puhdistaa meidät. Hänen luonansa kaikki on hyvää.
Emme ole enää lain orjia, vaan olemme vapaita Jeesuksessa.
Miten paljon Sinä Herra annatkaan minulle.
Miten paljon Sinä annatkaan myös katsojille.
Sinä olet hyvä antaja.
Kerrotaan vielä näistä ihanista kohtaamisista Yhdysvalloissa.
Tulimme sieltä hiljattain, ja nämä asiat ovat vasta tapahtuneet.
Kohtasin siellä erään katusoittajan. Mielenkiintoinen näky sinänsä, -
koska hän oli laittanut jalkansa ämpäreihin, -
ja niillä pystyi tömisyttämään maata. Se kuului tosi pitkälle.
Kuuntelin aluksi, että onko siinä edes sanoja -
vai onko se vain huutamisenkaltaista persoonallista musiikkia.
Mutta sitten kuuntelin, että se kuulostaa ihan kuin sofar torvelta.
Jäin kuuntelemaan sitä. Soittaja tai laulaja oli juutalainen.
Hänellä oli kaikki uskonnolliset vaatteet päällä.
Jäin odottamaan, että hän lopettaa kappaleensa.
Hän kertoi, että hän oli soittanut kristillistä musiikkia tai laulua, -
jossa laulettiin jotain sellaista, että olen niin yksinäinen -
ja olen niin surullinen. Kertoi pahasta olosta.
Sanoin: "Mitä? Kristillistä laulua. Oletko Jeesukseen uskova?"
Hän sanoi, ettei todellakaan. Hän vain lauloi sitä jostain syystä.
Sitten kerroin, että minä olen Jeesukseen uskova.
Kerroin, että Jeesus on Messias. Jeesus oli myös juutalainen.
Hän ei siitä ilahtunut.
Hän sanoi kovia sanoja siitä ja vihamielisesti puhui.
Ajattelin, että on parempi lähteä pois.
Lähdin pois ja rukoilin toisessa paikassa.
Sitten palasin, koska olin saanut Jumalalta vastauksen.
Sain rukouksessa rakkauden tätäkin ihmistä kohtaan, -
että Jeesus on voittanut ristillä hänen syntinsä.
Jeesus on antanut hänelle anteeksi.
Jeesus, vaikka Häntä satutettiin, Hän silti armahti.
Sama rakkaus valtasi minut. Tämä ei tosiaan ole ihmisestä.
En usko, että ihminen sillä tavalla ajattelee toista kohtaan.
Mutta Jumalan rakkaus ja armo voi vallata olemuksemme, -
että voimme näin toimia lähimmäistä kohtaan.
Kutsumuksessa Jumalan valinta kantaa.
Hän on valinnut kauttamme rakastaa näitä ihmisiä.
Hän haluaa rakastaa -
vaikka ihminen ei sillä hetkellä ottaisi vastaan, tai sanoisi pahasti.
Menin tämän rakkauden valtaamana takaisin toista reittiä.
Kun tulin tämän ystävän kohdalle, -
hän oli soittamassa ja laulamassa toista laulua. Odotin taas loppuun.
Sain kertoa hänelle: "Jeshua rakastaa sinua."
Olin varmasti täynnä rakkautta, -
mutta hänen vastauksensa oli tosi tyly minua kohtaan.
Toinen kertomus oli samankaltainen.
Eräs varmaan Intiasta muuttanut pariskunta oli Yhdysvalloissa -
siivoamassa eräässä paikassa.
He olivat jo vanhoja, heikentynyt pariskunta.
Kovin hidasta oli heidän toimintansa.
Mietin ja kyselin Herralta: "Mitä voisin heille tuoda, Herra, Sinulta.
Tässä on ihmiset, jotka olet lähettänyt kohdallemme.
Näemme heitä aika ajoin. Saisimme heille puhua, Jeesus, Sinusta.
Todennäköisesti he eivät Sinua vielä tunne, eivätkä ole Sinun omiasi."
Kun näitä kyselin, niin Aki alkoi puhelemaan tällaisesta aiheesta, -
kuinka Jumala on luonut kaikki eläimet ja kuinka ne kaikki -
eläimet erikoisuudessaan ja siinä, minkälaisia ne ovat, -
ne vakuuttavat siitä, että Jumala on Luoja.
On olemassa yksi Jumala, joka on suunnitellut nämä kaikki eläimet.
Siinä hetkessä se oli minulle niin uutta asiaa ja niin pysäyttävä, -
että tajusin, että näin se todellakin on. On yksi Jumala.
Kaikki, mitä on luotu, kertoo yhdestä Luojajumalasta.
Minulle se oli hengellinen vastaus siihen hetkeen.
Samalla hetkellä pomppasin ylös ja lähdin etsimään sitä pariskuntaa.
Ne olivat ihan lähellä.
Menin heille innostuneesti kertomaan: -
"Tiedättekö, että on olemassa yksi Jumala, joka on luonut kaiken.
Kaikki, mitä on luotu, vakuuttaa siitä, että on olemassa persoona, Jumala, -
joka on luonut viisaudessaan." Selitin sitä löytöäni.
Varmasti ulosantini, kirkkaus ja sellainen into oli ainakin lisänä, -
jos ei tärkeimpänä todistuksena Jumalan olemassaolosta.
Otin dollarin setelin, missä lukee: "Jumalaan me luotamme".
Olin antamassa sitä heille kiitoksena siitä, -
että he olivat siivonneet siellä, kun huomasin, että niin siinä luki.
Sanoin: "Tämäkin kertoo siitä. Kaikki puhuu siitä.
On olemassa Jumala ja Häneen me luotamme."
Hän näytti minulle kädellä, että lähde, ja sanoi: "Okei, okei, mene jo."
Minua nauratti se tosi paljon, koska mielestäni nämä ihmiset -
eivät pystyneet perustelemaan eikä vakuuttamaan siitä, -
että heillä olisi niin varma se tie, jota kannattaisi seurata.
Minulle kaikki puhuu Jumalan suuruudesta ja Hänen rakkaudestaan.
Hän on ilmaissut sen myös tälle pariskunnalle ja sille katusoittajalle.
Kiitos Jeesus, että olet voimallinen heitä koskettamaan -
ja kohtaamaan vielä uusillakin tavoilla, uusien ihmisten kautta.
Kiitos Jeesus. Ystävät, katsellaan Herran tekoja.
Tekstitys: Satu Patovaara